**Julemarked**

**Veiledning for vakt, oppsett og fordeling av vakter**

Vakt er en av foreldrene / foresatte og lærernes bidrag til julemarkedet. Vakter er vanligvis fordelt i klassen(e) du / dere har barn i. Dette gir deg / dere en fin anledning til å møte klassens foreldre. Generelt gjelder at antall vakter er lik antall barn du / dere har på skolen.

Det bør tilstrebes å ha ca. like lange vakter og vaktskiftet til samme tid slik at foreldre / foresatte med flere vakter har gode muligheter til rekke vaktskiftet.

*Hvem administrerer vakt?*

Klassenes / skolens julemarkedskontakter setter opp foreldre / foresatte og kollegiet til vakt på julemarkedshelg. Gi beskjed i god tid til dine julemarkedskontakter om du og din familie ikke er til stede på julemarkedet eller om du / dere ønsker vakt til spesielle tidspunkter. Bytte av vakter bør tilstrebes innbyrdes - fint om du gir tilbakemelding om bytting til din julemarkedskontakt. Det samme gjelder om du / dere plutselig ikke kan ta vakten(e) din / deres, grunnet sykdom el. Dette gjelder spesielt for 1. vakt på selveste julemarkedet og vaskevakt dagen etter.

Du / dere finner vaktlistene på skolens hjemmeside under de ulike klassene: <http://trondheim.steinerskolen.no/grunnskolen/julemarkedsinformasjon>